
LATVIJAS VOKĀLO ANSAMBĻU KONKURSA FINĀLA NOLIKUMS

I. Vispārīgie jautājumi

1. Nolikums nosaka kārtību, kādā 2016.gadā tiek rīkots Latvijas vokālo ansambļu konkursa fināls (turpmāk – konkursa fināls).
2. Konkursa fināla mērķi:
2.1. nodrošināt vokālo ansambļu muzicēšanas tradīciju saglabāšanu un attīstību; 
2.2. apzināt vokālo ansambļu kvantitatīvo un kvalitatīvo sastāvu;
2.3. veicināt katra vokālā ansambļa māksliniecisko un profesionālās meistarības izaugsmi, īpaši sekmējot izpildījumu a cappella, kas ir nozīmīga Dziesmu un deju svētku tradīcijas ilgtspējas sastāvdaļa;
3. Konkursa trešā kārta, fināls notiek 2016.gada 14.maijā Baložu pilsētas kultūras namā, Skolas ielā 4, Baložos, LV-2112. 
II. Rīkotājs

4. Konkursa finālu rīko Latvijas Nacionālais kultūras centrs, turpmāk- Centrs, sadarbībā ar Latvijas vokālo ansambļu asociāciju un Ķekavas novada pašvaldību. 
5. Centrs – adrese: Pils laukumā 4, Rīgā, LV – 1365, www.lnkc.gov.lv, e-pasts: Lauris.Goss@lnkc.gov.lv. Kontaktpersona Lauris Goss, tālr. 67228985, 26524662.

6. Asociācija – adrese: Asociācija – adrese: Brīvības iela 15 – 1, Ogre, Ogres novads, LV-5001. Kontaktpersona: Mārīte Puriņa, mob. tālr. 26519988, e-pasts: marite.purina@inbox.lv.
7. Pašvaldība - Baložu pilsētas kultūras nams. Adrese - Ķekavas novads, Baložu pilsēta, Skolas iela 4, LV-2112. Kontaktpersona: Ilze Reinholce, mob. tālr. 26551966, e-pasts: ilze.reinholce@kekava.lv.

III. Konkursa fināla dalībnieki

8. Konkursa finālam vokālos ansambļus izvirza konkursa otrās kārtas žūrija, ņemot vērā konkursa otrās kārtas rezultātus.
9. Konkursa finālam izvirzītie vokālie ansambļi līdz 2016.gada 5.maijam personīgi, pa pastu vai elektroniskā veidā Centram uz e-pasta adresi lauris.goss@lnkc.gov.lv iesniedz konkursa fināla pieteikuma anketu (1.pielikums) un konkursa fināla skaņdarbu nošu materiālu piecos eksemplāros. 

10. Vokālais ansamblis konkursa finālā piedalās vienā no šādām kategorijām:
10.1. sieviešu vokālais ansamblis;
10.2. vīru vokālais ansamblis;
10.3. jauktais vokālais ansamblis;
10.4. senioru vokālais ansamblis (ansamblis, kurā vismaz 50 procenti dziedātāju nav jaunāki par 60 gadiem);
10.5. pusprofesionālais vokālais ansamblis (mūzikas vidusskolu, mūzikas augstskolu vokālie ansambļi un ansambļi, kuru sastāvā ir profesionālo kolektīvu – Valsts akadēmiskā kora „Latvija”, Latvijas Radio kora, Latvijas Nacionālās operas kora un kamerkora „Ave sol” dziedātāji, kā arī ansambļi, kuri sevi pozicionē kā pusprofesionālu ansambli).
11. Konkursa finālā vokālais ansamblis dzied trīs dziesmas:
11.1. vienu latviešu tautasdziesmu unisonā a cappella;
11.2. vienu latviešu komponista oriģināldziesmu vai tautasdziesmas apdari;
11.3. vienu brīvas izvēles dziesmu.
12. Konkursa fināla programmā drīkst iekļaut vienu no otrajā kārtā izpildītajām dziesmām.
13. Konkursa finālā vokālais ansamblis izpilda vismaz divas dziesmas a cappella. Trešā dziesma var tikt izpildīta ar pavadījumu, bet ar nosacījumu, ka priekšnesumā tiek izmantoti tikai akustiskie mūzikas instrumenti.
14. Konkursa dalībnieks konkursa fināla programmu izpilda no galvas, neizmantojot nošu partitūru.

15. Kopējais viena vokālā ansambļa uzstāšanās laiks konkursa otrajā kārtā ir ne vairāk kā 15 minūtes, ieskaitot uziešanu un noiešanu.
IV. Žūrija, vērtēšana un kritēriji

16. Konkursa finālu vērtē Centra izveidota žūrija piecu vokālās mākslas ekspertu sastāvā. 
17. Konkursa finālā žūrija katru vokālo ansambli vērtē pēc vienotas – 50 punktu sistēmas (2.pielikums) atbilstoši šādiem kritērijiem:
17.1. mākslinieciskais sniegums (satura atklāsme, frāzējums, temps, agoģika, dinamika);
17.2. tehniskais sniegums (intonācija, ritms, dikcija, nošu teksta atbilstība partitūrai);
17.3. vokālā kultūra;
17.4. stila izjūta (izpildījuma atbilstība izvēlētās dziesmas stilistikai);
17.5. kopiespaids.
18. Katru kritēriju žūrija vērtē atsevišķi, piešķirot tam 0 – 10 punktus: 
18.1. izcili – 10;
18.2. teicami – 9;
18.3. ļoti labi – 8;
18.4. labi – 7;
18.5. gandrīz labi – 6;
18.6. viduvēji – 5;
18.7. apmierinoši – 4;
18.8. vāji – 3;
18.9. ļoti vāji – 2;
18.10. ļoti, ļoti vāji – 1;
18.11. neatbilst kritērijam – 0.
19. Par izpildīto konkursa fināla programmu katrs vokālais ansamblis vērtējumu iegūst, saskaitot visu žūrijas locekļu piešķirtos punktus, summā neiekļaujot augstāko un zemāko žūrijas locekļa vērtējumu un izdalot to ar trīs žūrijas locekļu skaitu.

20. Pēc iegūto punktu skaita žūrija katrā no šā nolikuma 11.punktā minētajām kategorijām piešķir 1.,2 un 3.vietu.
21. Vokālajam ansamblim ir tiesības saņemt konkursa fināla žūrijas ekspertu vērtējumu.
22. Konkursa fināla rezultāti tiek protokolēti (3.pielikums), to nodrošina Konkursa rīkotājs.
23. Žūrijas dalību konkursa finālā un tās darbu nodrošina Konkursa rīkotājs.
24. Saskaņā ar Konkursa rīkotāja iespējām, pamatojoties uz žūrijas lēmumu, konkursa fināla dalībniekiem var tikt piešķirtas piemiņas balvas.

V.
Noslēguma jautājumi

25. Vokālā ansambļa vadītājs, parakstot konkursa fināla pieteikuma anketu, piekrīt šā nolikuma nosacījumiem un apņemas izpildīt tajā noteikto, kā arī to, ka vokālais ansamblis un tā dalībnieki konkursa laikā var tikt fotografēti un foto materiāls var tikt publiskots nekomerciālos nolūkos.

26. Vokālā ansambļa vadītājs ir atbildīgs par to, lai konkursa fināla laikā viņa vadītā ansambļa dalībnieki ievērotu sabiedrībā pieņemtās morāles un uzvedības normas.

27. Visus izdevumus, kas saistīti ar vokālā ansambļa piedalīšanos konkursa finālā (piem., transports) sedz vokālā ansambļa dibinātājs.

1.pielikums

Latvijas vokālo ansambļu Konkursa fināla nolikumam

PIETEIKUMA ANKETA

LATVIJAS VOKĀLO ANSAMBĻU KONKURSA III KĀRTAI – FINĀLAM

Vokālā ansambļa pilns nosaukums ___________________________________​​​​

Vokālā ansambļa dibinātājs (pašvaldība vai iestāde, pie kuras darbojas)

 ___________________________________________________________

Kategorija (atzīmēt vajadzīgo):


	Sieviešu vokālais ansamblis 
	

	Vīru vokālais ansamblis
	

	Jauktais vokālais ansamblis 
	

	Senioru vokālais ansamblis
	

	Pusprofesionālais vokālais ansamblis
	


Vadītājs/i___________________________________________________

Koncertmeistars_____________________________________________

Dalībnieku skaits _________________________

Kontaktpersona_____________________________________________

Tālrunis __________________; e-pasts _____________________
Konkursa programma:

	Nr.
	Skaņdarba nosaukums

(ar tulkojumu latviski, ja tas ir svešvalodā)
	Komponists

(vārds, uzvārds)
	Teksta autors

(vārds, uzvārds)

	1.
	
	
	

	2.
	
	
	

	3.
	
	
	


Vadītāja paraksts_______________

 2.pielikums

Latvijas vokālo ansambļu Konkursa fināla nolikumam

Latvijas vokālo ansambļu konkursa vērtēšanas lapa

	Vokālā ansambļa pilns nosaukums 


	

	Vadītājs


	

	Dalībnieku skaits


	

	Kategorija


	


	Vērtējuma kritēriji
	1.dziesma
	2.dziesma
	3.dziesma
	Vidējais punktu skaits

	Mākslinieciskais sniegums


	
	
	
	

	Tehniskais sniegums


	
	
	
	

	Vokālā kultūra


	
	

	Stila izjūta


	
	
	
	

	Kopiespaids


	
	

	Summa:


	


Žūrijas komisijas pārstāvis: 




__________________

    (vārds, uzvārds, paraksts)

3.pielikums

Latvijas vokālo ansambļu Konkursa fināla nolikumam

Latvijas vokālo ansambļu konkursa
2016.gada __._____, (vieta kur, pilsēta/novads 
žūrijas protokols

	N.p.k.
	Ansambļa nosaukums
	Kolektīva vadītājs
	Punkti
	Pakāpe
	Piezīmes 

	1.
	
	
	
	
	

	2.
	
	
	
	
	

	3.
	
	
	
	
	

	4.
	
	
	
	
	

	5.
	
	
	
	
	

	6.
	
	
	
	
	

	7.
	
	
	
	
	

	8.
	
	
	
	
	

	9.
	
	
	
	
	

	10.
	
	
	
	
	


Žūrijas komisija:

__________________________

(vārds, uzvārds, paraksts)

__________________________

(vārds, uzvārds, paraksts)

__________________________

(vārds, uzvārds, paraksts)

__________________________

(vārds, uzvārds, paraksts)
__________________________

(vārds, uzvārds, paraksts)
